Document ID: 31996R0895

ΚΑΝΟΝΙΣΜΟΣ (ΕΚ) αριθ. 895/96 ΤΗΣ ΕΠΙΤΡΟΠΗΣ της 20ής Μαΐου 1996 για τροποποίηση του κανονισμού (ΕΚ) αριθ. 454/95 περί των λεπτομερειών εφαρμογής των παρεμβάσεων στην αγορά του βουτύρου και της κρέμας γάλακτος
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 804/68 του Συμβουλίου, της 27ης Ιουνίου 1968, περί κοινής οργανώσεως αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΚ) αριθ. 2931/95 της Επιτροπής (2), και ιδίως το άρθρο 6 παράγραφος 6 και τα άρθρα 28 και 30,
Εκτιμώντας:
ότι το άρθρο 12 παράγραφος 5 του κανονισμού (ΕΚ) αριθ. 454/95 της Επιτροπής (3), όπως τροποποιήθηκε από τον κανονισμό (ΕΚ) αριθ. 331/96 (4), προβλέπει ορισμένες λεπτομέρειες εφαρμογής όσον αφορά την πληρωμή της ενισχύσεως στην ιδιωτική αποθεματοποίηση του βουτύρου 7 ότι, λόγω ασυμφωνίας μεταξύ των διαφόρων γλωσσικών διατυπώσεων του πρωτοτύπου της εν λόγω παραγράφου, η τροποποίηση που εισήχθη από τον κανονισμό (ΕΚ) αριθ. 331/96 έχει δημιουργήσει διαφορετικά αποτελέσματα ανάλογα με τη σχετική γλωσσική διατύπωση 7 ότι, για ν' αντιμετωπισθεί το πρόβλημα αυτό και να αρθεί κάθε αμφιβολία, πρέπει να συνταχθεί νέο κείμενο της παραγράφου 5 με ισχύ από την ημερομηνία ενάρξεως ισχύος της τελευταίας τροποποίησης 7
ότι, στο παράρτημα ΙΙ του κανονισμού (ΕΚ) αριθ. 454/95, περιλαμβάνονται αναφορές στις εθνικές κατηγορίες ποιότητας του βουτύρου 7 ότι πρέπει να τροποποιηθεί η αναφορά που αφορά το φινλανδικό βούτυρο για να ληφθεί υπόψη η τροποποίηση της εθνικής νομοθεσίας επί του θέματος 7
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης γάλακτος και των γαλακτοκομικών προϊόντων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΚ) αριθ. 454/95 τροποποιείται ως εξής:
1. Το άρθρο 12 παράγραφος 5 αντικαθίσταται από το ακόλουθο κείμενο:
«5. Η ενίσχυση καταβάλλεται με αίτηση του ενδιαφερομένου το αργότερο μέσα σε προθεσμία 120 ημερών που υπολογίζονται από την τελευταία ημέρα της συμβατικής αποθεματοποίησης. Εντούτοις, όταν ευρίσκεται σε εξέλιξη διοικητική έρευνα ως προς το δικαίωμα ενίσχυσης, η πληρωμή διενεργείται μόνο μετά την αναγνώριση του δικαιώματος ενίσχυσης.
Μετά 60 ημέρες συμβατικής αποθεματοποίησης και με αίτηση του ενδιαφερομένου, μπορεί να καταβληθεί μία μόνο προκαταβολή επί της ενισχύσεως υπό την προϋπόθεση ότι ο συμβαλλόμενος παρέχει εγγύηση ίση με το ποσόν της προκαταβολής προσαυξημένο κατά 10 %. Η προκαταβολή αυτή υπολογίζεται βάσει μιας περιόδου αποθεματοποίησης 90 ημερών.»
2. Στο παράρτημα ΙΙ, η δέκατη τέταρτη υποπερίπτωση αντικαθίσταται από το ακόλουθο κείμενο:
«- κατατασσόμενο ως "perinteinen meijerivoi/traditionellt mejerismφr" όσον αφορά το φινλανδικό βούτυρο,».
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Το άρθρο 1 σημείο 1 εφαρμόζεται από τις 27 Φεβρουαρίου 1996.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 20 Μαΐου 1996.

Labels: 3
17
6